**Cruci în zăpadă**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt clipe

De satanic cenuşiu

În care lupta

Şi dorinţa,

Furia şi credinţa

Trecutelor vieţi

Şi-ale acesteia

Dispar, renăscând

Într-un tăcut abis

Ce nu se cuprinde decât pe sine

- unic cuvânt şi unic gând.

Sunt cruci în zăpadă

Ce au un timp al lor

- divină plămadă,

Demonic izvor...

Sunt clipe de tragic eter

În care, destrămate,

Visurile pier.

Când flăcări reci mă vor cuprinde

Pierind, apoi, în urma mea,

Vă voi ruga, ca ultimă dorinţă:

Sărutaţi infinitul zăpezii

Şi aprindeţi-mi o stea...

(Din volumul „Alegerea celui singur”, 1996).